CELEX: 62010CA0404
Language: lt
Date: 2012-06-28 00:00:00
Title: Byla C-404/10 P: 2012 m. birželio 28 d. Teisingumo Teismo (trečioji kolegija) sprendimas byloje Europos Komisija prieš Éditions Odile Jacob SAS, Lagardère SCA (Apeliacinis skundas — Galimybė susipažinti su institucijų dokumentais — Reglamentas (EB) Nr. 1049/2001 — Su įmonių koncentracijos kontrolės procedūra susiję dokumentai — Reglamentai (EEB) Nr. 4064/89 ir (EB) Nr. 139/2004 — Atsisakymas leisti susipažinti — Su tyrimų, komercinių interesų, teisinių išvadų ir sprendimų priėmimo tikslų apsauga susijusios išimtys — Atitinkamos institucijos pareiga konkrečiai ir individualiai išnagrinėti prašyme leisti susipažinti nurodytų dokumentų turinį)

25.8.2012   
            
            
               LT
            
            
               Europos Sąjungos oficialusis leidinys
            
            
               C 258/3
            
         2012 m. birželio 28 d. Teisingumo Teismo (trečioji kolegija) sprendimas byloje Europos Komisija prieš Éditions Odile Jacob SAS, Lagardère SCA
   
   (Byla C-404/10 P) (1)
   
   (Apeliacinis skundas - Galimybė susipažinti su institucijų dokumentais - Reglamentas (EB) Nr. 1049/2001 - Su įmonių koncentracijos kontrolės procedūra susiję dokumentai - Reglamentai (EEB) Nr. 4064/89 ir (EB) Nr. 139/2004 - Atsisakymas leisti susipažinti - Su tyrimų, komercinių interesų, teisinių išvadų ir sprendimų priėmimo tikslų apsauga susijusios išimtys - Atitinkamos institucijos pareiga konkrečiai ir individualiai išnagrinėti prašyme leisti susipažinti nurodytų dokumentų turinį)
   2012/C 258/04
   Proceso kalba: prancūzų
   
      Šalys
   
   
      Apeliantė: Europos Komisija, atstovaujama B. Smulders, O. Beynet ir P. Costa de Oliveira
   
      Apeliantės pusėje įstojusios į bylą šalys: Čekijos Respublika, atstovaujama M. Smolek ir D. Hadroušek, Prancūzijos Respublika, atstovaujama J. Gstalter
   
      Kitos proceso šalys: Éditions Odile Jacob SAS, atstovaujama advokatų O. Fréget ir L. Eskenazi, Lagardère SCA, atstovaujama advokatų A. Winckler, F. de Bure ir J.-B. Pinçon
   
      Éditions Odile Jacob SAS pusėje įstojusios į bylą šalys: Danijos Karalystė, atstovaujama S. Juul Jørgensen ir C. Vang, Švedijos Karalystė, atstovaujama K. Petkovska
   
      Dalykas
   
   Apeliacinis skundas dėl 2010 m. birželio 9 d. Bendrojo Teismo (šeštoji kolegija) sprendimo Éditions Jacob prieš Komisiją (T-237/05), kuriuo Bendrasis Teismas panaikino 2005 m. balandžio 7 d. Komisijos sprendimą (2005)3286) tiek, kiek juo atsisakoma ieškovei leisti susipažinti su dokumentais, susijusiais su koncentracijų kontrolės procedūra Nr. COMP/M.2978: Lagardère/Natexis/VUP — Dokumentai, susiję su koncentracijų kontrolės procedūra — Išimtis, susijusi su tyrimo veiklų tikslų apsauga — Institucijos pareiga atlikti konkretų ir individualų dokumentų, nurodytų prašyme leisti susipažinti, turinio tyrimą.
   
      Rezoliucinė dalis
   
   
               1.
            
            
               Panaikinti 2010 m. birželio 9 d. Europos Sąjungos Bendrojo Teismo sprendimo Éditions Jacob prieš Komisiją (T-237/05) rezoliucinės dalies 2–6 punktus.
            
         
               2.
            
            
               Atmesti priešpriešinį apeliacinį skundą.
            
         
               3.
            
            
               Atmesti Europos Sąjungos Bendrajam Teismui pateiktą ieškinį dėl 2005 m. balandžio 7 d. Komisijos sprendimo D(2005) 3286 panaikinimo tiek, kiek juo buvo atmestas Éditions Odile Jacob SAS prašymas leisti susipažinti su dokumentais, susijusiais su koncentracijos kontrolės procedūra COMP/M.2978 — Lagardère/Natexis/VUP.
            
         
               4.
            
            
               Įpareigoti Éditions Odile Jacob SAS padengti savo ir Europos Komisijos bei Lagardère SCA nurodytas bylinėjimosi išlaidas, patirtas tiek pirmojoje, tiek šioje apeliacinėje instancijose.
            
         
               5.
            
            
               Čekijos Respublika, Danijos Karalystė, Prancūzijos Respublika ir Švedijos Karalystė padengia savo bylinėjimosi išlaidas.
            
         
      (1)  OL C 274, 2010 10 9.